Marja Salo

Marja Salo (s. 1. elokuuta 1980 Helsinki) on suomalainen näyttelijä. Hän on näytellyt jo pienestä pitäen ja on opiskelunsa jälkeen ollut näyttelijänä Kansallis­teatterissa. Hänet tunnetaan muun muassa Yösyöttö-elo­kuvasta.

 Varhainen elämä 

Salo alkoi näyttelemään jo lapsena. Hänen iso­isänsä oli kapelli­mestari Jaakko Salo, joka oli töissä Uudessa Iloisessa Teatterissa. Salo alkoi näyttelemään jo seitsemän­vuotiaana UIT:ssä ja näytteli siellä 17-vuotiaaksi asti. Hänen ollessaan 15-vuotias hänellä oli tila­päisesti huonot välit äitinsä kanssa ja hän muuttii omaan yksiöön. Myöhemmin hän asui myös iso­isänsä ja iso­äitinsä kanssa. Hänen iso­äitinsä kuoli vuonna 2000. Hänen iso­isänsä meni naimisiin Marjatta Leppäsen kanssa vuonna 2001. Marjatta Leppänen oli ollut UIT:ssä alusta asti ja hän oli kaiken kaikkiaan siellä 25 vuotta töissä.

 Ura 

Hän on valmistunut Teatteri­korkea­koulusta vuonna 2007. Hän on sitä ennen opiskellut näyttelemistä Jamilahden kansan­opiston musiikki­teatteri­linjalla 2001–2002.

Hänet on kiinnitetty Suomen Kansallisteatteriin, minkä lisäksi hänet tunnetaan monista televisio­sarjoista kuten Hetkiä kaupungissa, Puolustuksen puheenvuoro, Sydänjää ja Samaa sukua, eri maata sekä elo­kuvasta Saippuaprinssi.

Marja Salo on ollut myös ahkerasti mukana UIT:n revyissä. Vuonna 2014 Salo juonsi Emma-gaalassa Emma Plus -lähetystä yhdessä YleX:n Ville Eerikkilän kanssa.

 Yksityiselämä 

Salo tapasi vuonna 1996 rulla­luistelu­kisoissa yhdys­valtalaisen miehen. Hän näki myöhemmin lehden, jossa tämä kertoi haastattelussa tavanneensa ”ihmeellinen tytön” Suomessa. Satunnaisen kirjeen­vaihdon jälkeen, kolme­toista vuotta myöhemmin, hän matkusti ystävänsä kanssa New Yorkiin tapaamaan miestä. He alkoivat seurustella ja menivät lopulta naimisiin. Heillä on kaksi lasta.

 Filmografia 

 Elokuvat Vuosi Nimi Rooli 1993  Harjunpää ja kiusantekijät  Pauliina Harjun­pää 2006  Agonia  Saippuaprinssi  Mari 2008  Kesäpaikka  Lilli Korkein oikeus  Ronja 2017  Yösyöttö  Enni 2018  Swingers  Laura 2019  Tarhapäivä  Enni 2020  Teräsleidit  sairaan­hoitaja

 Televisio Vuosi Sarja Rooli 1996  Puhtaat valkeat lakanat  Riika Kurppa 1998–2000  Samaa sukua, eri maata  Kati 1999  SunRadio  Minttu Virtanen 2001  Siamin tytöt  Kaisa/Kensti 2003  Kuumia aaltoja  liputta matkustanut tyttö 2007–2008  Sydänjää  Anu Merilä 2009  Puolustuksen puheenvuoro  Saara Soini 2011  Villa Helena  Johanna 2013  Hetkiä kaupungissa  Marja Salo 2015  Koukussa  Emmi Ahlberg 2020  Onnela  Maire Paratiisi  Emma Pöytyä Pohjolan laki  Taru Linden 2021–2022  Syke  Ira Kantola2021  Mädät omenat  Karoliina Modernit miehet  Terhi-Tuulia 2022  Pysäyttäkää Nyqvist  Vestbacka-Salolainen 2024  Karkurit  Camilla Lagersten

Ääninäyttelijänä

 Teatteri 

 Uusi Iloinen Teatteri Vuosi Revyy Rooli 1990  Helibori humpsis – ja poka­saha soi   1991  Meitin Finland   1992  Bonjour kirves­vartta   1993  Ne halii meitin   1994  Tunti torvisoittoa   1995  Pure lenkki   1996  Haloolla päähän   1997  Otsa kurtussa   1998  Papparaizet tulevat  

 Kansallisteatteri Vuosi Näytelmä Rooli 2009  Amijima  Pikku Kevät Viidakko­kirja  Mowgli Tyttö tuli!  tytär 2011  Maaninkavaara Heidi 2012  13 uponnutta vuotta  Eeva Koskinen 2013  Kuningas Kuolee  majesteettien siivooja ja sairaanhoitaja 2022  Dosentit  Fiona Eskola2024  Jäniksen vuosi  Jänis

 Lähteet 

 Aiheesta muualla 



Luokka:Suomalaiset näyttelijät
Luokka:Vuonna 1980 syntyneet
Luokka:Elävät henkilöt